อาเล็ก หาคู่จิ้นใหม่ ศรีริต้า พระนางล้นจอใน ทางเดินแห่งรัก
ในที่สุดผลงานละครชิ้นที่ 3 ของหน่อย-บุษกร วงศ์พัวพัน เรื่อง ทางเดินแห่งรัก ก็ได้ฤกษ์ลงวิก 3 แล้ว โดยเป็นเรื่องราวที่ค่อนข้างใกล้ตัวหนุ่มสาววัยทำงาน หน้าที่การงาน และความรักที่ยุ่งเหยิง ผ่านพระนางถึง 4 คู่ นำโดย อาเล็ก-ธีรเดช เมธาวรายุทธ กับ ศรีริต้า เจนเซ่น,เรื่องย่อศศิ อ้อม ซัน และ เจน เป็นเพื่อนสาวที่สนิทกันมาก ศศิ เป็นแม่บ้านแต่งงานแล้วกับ โจ มีลูก 2 คน แต่ โจ ยังชอบมีเรื่องไปพัวพันกับสาวคนอื่นๆตลอด ด้าน อ้อม ทำงานเป็นบก.นิตยสารแต่งงานกับ วิน หมอหนุ่มเรียบร้อยแต่งงานกันมาหลายปีแต่ยังไม่มีลูก แม่ของ วิน เริ่มกดดัน อ้อม จึงวุ่นวายอยู่กับเรื่องอยากท้อง ซัน เป็นโสดเลยบ้างาน ลึกๆแล้วเธอแอบชอบ วุธ ซึ่งทำงานที่เดียวกัน ส่วน วุธ ก็ไม่กล้าเปิดเผยว่าชอบ ซัน ด้านเจน ได้รู้จักกับ อาร์ท ซึ่งชายหนุ่มก็แอบชอบ เจน อยู่ แต่ เจน กลับไปชอบ จ๊อด ลูกชายเจ้าของบริษัท,เพื่อนๆจับได้ว่า ซัน แอบชอบ วุธ แต่ปัญหาก็คือ วุธ มี จ๋า เป็นแฟนอยู่แล้ว วุธ กับ ซัน ต้องแข่งกันทำงานโดยมีตำแหน่งหัวหน้าฝ่ายเป็นเดิมพัน ซัน ไม่อยากแข่งจึงลาออกไปเปิดบริษัทใหม่แต่ก็โดดเดี่ยว จึงไปหา วุธ บ่อยๆ เจน เริ่มรู้สึกว่า ซัน กับ วุธ รักกัน จึงหาทางกีดกันด้วยการให้ ตี๋น้อย เพื่อนสนิทไปตามจีบ ซัน ซึ่ง ตี๋น้อย ไม่เต็มใจเพราะแอบรัก เจน อยู่,แพท สาวสวยนักเรียนนอกกลับมาทำงานโรงแรม เพื่อนๆก็เตือน ศศิ ให้ระวัง แพท ไว้ให้ดี ขณะที่ วศิน น้องชาย วิน ได้พบกับ ศรัณย์ ก็เกิดหลงรัก และทั้งคู่ก็รู้ว่าใจตรงกัน แต่ วิน เข้าใจผิดคิดว่า อ้อม นอกใจไปคบกับ ศรัณย์ จนมีปากเสียงกัน อ้อม เข้าไปห้ามจึงตกบันไดแท้งลูก ทำให้ วิน และ อ้อม เสียใจมาก,วุธ ถูกแม่เร่งรัดให้แต่งงานกับ จ๋า โดยเร็ว ซัน เจน อาร์ท มาช่วยกันทำการ์ดจนเกือบถึงสว่าง อาร์ท เหนื่อยไปพักผ่อนที่ห้องของ เจน รุ่งเช้า จ๊อด มาหา เจน เห็น อาร์ท อยู่ที่ห้อง เจน จึงเข้าใจผิด เจน เสียใจมากที่ จ๊อด ไม่ฟังคำอธิบายของเธอ สุดท้าย อาร์ท ไปเล่าความจริงให้ จ๊อด ฟัง จ๊อด มาขอคืนดีกับ เจน แต่ อาร์ท ก็ลาออกจากบริษัท ไม่มาให้ เจน เห็นหน้าอีกเลยจึงทำให้รู้หัวใจตัวเองว่ารัก อาร์ต จึงตัดสินใจบอกเลิกกับ จ๊อด,แพท วางแผนมอมเหล้า โจ แล้วแกล้งให้ ศศิ มาเห็น ศศิ เสียใจมากจึงขอหย่าทำให้ โจ เสียใจ แพท ก็พยายามพูดให้ โจ ตัดใจจาก ศศิ แต่ โจ ยืนยันว่ารัก ศศิ และครอบครัวเป็นที่สุด ศศิ กลับไปทำงานกับ ซัน จนสามารถพรีเซ็นต์งานลูกค้าที่อเมริกาได้ ศศิ ก็ได้พบกับ แพท แพท สารภาพความจริงกับ ศศิ ซึ่ง ศศิ ก็ยอมให้อภัย แพท เพราะ โจ ก็ขอกลับมาอยู่กับครอบครัว,ขณะเดียวกันยิ่งใกล้วันหมั้นของ วุธ กับ จ๋า ทำให้ ซัน ยิ่งเสียใจจึงหนีไป วุธ เป็นห่วงจึงตามไปพบ ซัน ทั้งสองจึงรู้ว่าต่างมีใจให้กันมาตั้งแต่ต้น วุธ กอดลา ซัน ก่อนจะกลับมาเข้าพิธีหมั้นกับ จ๋า ในวินาทีสุดท้าย จ๋า สังเกตเห็นว่า วุธ ไม่ได้รักเธอจริงๆจึงยอมเดินจากไป และเธอได้รู้ว่าคนที่รักเธอจริงๆคือ ตี๋น้อย ด้าน ซัน จะหนีไปอเมริกา แต่พอรู้ว่า วุธ กับ จ๋า ยกเลิกงานแต่งก็เป็นห่วง วุธ จึงรีบออกตามหา วุธ จนเจอ ทั้งสองสวมกอดกัน วุธ กับ ซัน ตกลงจะใช้ชีวิตร่วมกัน ทำให้เพื่อนๆอย่าง อ้อม วิน ศศิ โจ เจน และ อาร์ท มีความสุขไปด้วย,อาเล็ก-ธีรเดช เรื่องนี้ได้ขึ้นเป็นพระเอกเต็มตัวหลังจากเป็นพระรองมาตลอด รับบท วุธ หนุ่มออฟฟิศสุภาพเรียบร้อย จิตใจดี แอบรักนางเอกซึ่งเป็นเพื่อนตั้งแต่สมัยเรียนมาตลอด เช่นเดียวกับนางเอกคือ ศรีริต้า เจนเซ่น ซึ่งรับบท ซัน ก็แอบชอบเพื่อนอยู่เช่นเดียวกัน เพียงแต่ทั้งสองไม่กล้าเปิดใจจนทำให้เกิดเรื่องราวตามมามากมาย,ร่วมด้วยนักแสดงดังทั้งนั้นได้แก่ สุนิสา หิรัญยัตฐิติ, วรฤทธิ์ เฟื่องอารมย์, ลลิตา ศศิประภา, ธนากรณ์ โปษยานนท์, วันสิริ อ่องอำไพ, ฐากูร การทิพย์, มณีรัตน์ คำอ้วน, อภินันท์ ประเสริฐวัฒนกุล, เจนสุดา ปานโต, พรรษชลสุปรีย์, สุรินทร คารวุฒน์, ปรารถนา บรรจงสร้าง, สุเมธ องอาจ, พงศ์เทพ อนุรัตน์, ธนา ฉัตรบริรักษ์ ฯลฯ,ติดตามชมละคร ทางเดินแห่งรัก ได้ทุกวันจันทร์-อังคาร ทางช่อง 3 และหาอ่านได้ใน นสพ.ไทยรัฐทุกวัน.,บันเทิงทีวี
ในที่สุดผลงานละครชิ้นที่ 3 ของหน่อย-บุษกร วงศ์พัวพัน เรื่อง ทางเดินแห่งรัก ก็ได้ฤกษ์ลงวิก 3 แล้ว โดยเป็นเรื่องราวที่ค่อนข้างใกล้ตัวหนุ่มสาววัยทำงาน หน้าที่การงาน และความรักที่ยุ่งเหยิง ผ่านพระนางถึง 4คู่ นำโดย อาเล็ก-ธีรเดช
บันเทิงทีวี,ละคร,ทางเดินแห่งรัก,ช่อง 3,อาเล็ก ธีรเดช,ศรีริต้า เจนเซ่น,ผู้จัดละคร,หน่อย บุษกร